Publication: Magyar Közlöny
Issue: MK-1998-102 (Year: 1998, Number: 102)
Era: 1990-2004
Section: szabálysértésekről szóló 17/1968. (IV. 14.) Korm. rendelet
Paragraph Index: 95

c) az állattartási szabályok megszegésével a közterületet beszennyezi, illetőleg az állat által okozott szennyezés megszüntetéséről nem gondoskodik, húszezer forintig terjedő pénzbírsággal sújtható.” Az idézett tényállás szerint szabálysértésnek minősül a járdatakarítási kötelezettség megszegése, amelynek elkövetőjét húszezer forintig terjedő pénzbírsággal lehet sújtani. Az Ör. 17. § (1) bekezdés a) pontja a 3. § a) pontjára történő utalással ugyancsak szabálysértéssé minősíti a járdatakarítási kötelezettség megszegését, de tekintettel az Sztv. 17. § (2) bekezdésében foglalt korlátozásra, 10 000 Ft-ig terjedő pénzbírsággal fenyegeti az elkövetőt. Amennyiben a két normatartalom teljes egészében megegyezne, ideértve a szankció súlyosságának fokát is, alkotmányossági probléma jelen esetben nem merülne fel. Tekintettel azonban arra, hogy ugyanazt a szabálysértési cselekményt az Ör. enyhébben szankcionálja, így az sérti a jogbiztonságot, azaz ellentétes az Alkotmány 2. § (1) bekezdésében deklarált jogállamiság elvével. Az Alkotmánybíróság már több döntésében, így különösen a

Source: https://magyarkozlony.hu/hivatalos-lapok/4e7f3261f0c650f12bd3ca967e36acab48e485a9/dokumentumok/fc5861d44212f157d595f2543854a562c484ce34/letoltes